Skattedirektoratet

Postboks 9200 Grønland

0134 OSLO

**Søknad om tilgang til folkeregisteropplysninger**

XXXXX har xxxx studenter under utdanning pr. år. Hovedtyngden av utdanninger som tilbys er profesjonsutdanninger og relevante videreutdanninger.

I forbindelse med brevutsending er det av stor betydning at data i vårt studentregister (Felles Studentsystem, FS) og register over ansatte (lønns- og personalsystem, SAP) er godt oppdatert, spesielt i forbindelse med utsending av vitnemål, lønnsslipper og lønns- og trekkoppgaver.

Vitnemål er et viktig dokument når studenten avslutter sin utdanning og brukes i forbindelse med ytterligere utdanning eller yrkeskarriere. Det er derfor av stor betydning at vitnemål både raskt og sikkert kan sendes til korrekt adresse.

Videre er det av stor betydning at registreringsstatus død er oppdatert i både vårt studentregister og register over ansatte og timelærere slik at vi unngår å sende brev til avdøde. Oppdatering av registreringsstatus død kan kun oppdateres på en sikker måte på bakgrunn av opplysninger i folkeregisteret.

Institusjonen sender også forhåndsvarsel om tap av studierett, som det er av vital betydning kommer fram til studenten. Videre sendes brev om såkalt betinget opptak, hjemlet i forskrift om opptak til universiteter og høgskoler, hvor det gis studieplass på visse nærmere bestemte vilkår.

I forbindelse med semesterregistrering sendes det også ut semesterkvittering, som er det fysiske beviset på at studenten virkelig er student ved institusjonen det angitte semesteret.

Det gjennomføres undersøkelser ved utsendelse av forespørsler til tidligere studenter, for å kvalitetssikre studienes yrkesrelevans. På den måten sikrer høgskolen at studietilbudene ved institusjonen holder høy kvalitet.

 Av ovenstående grunner har institusjonen flere behov for oppslag på enkeltindivid via online-tilgang og i tillegg jevnlig ajourføring av hele/deler av studentregisteret og ansattregisteret. Behovet er kontinuerlig over tid og høgskolen trenger tilgang til hele landet.

I FS og SAP identifiseres personer entydig ved hjelp av 11-sifret fødselsnummer. I tillegg er både fornavn og etternavn påkrevet registrert for alle studenter og ansatte.

XXXXX søker om både online-tilgang for oppslag på individuelle studenter/ansatte og om tillatelse til ajourføring av hele studentregisteret og ansattregisteret ved behov basert på innsendte data i elektronisk format (maskinell oppdatering). Det søkes om tilgang til følgende opplysninger for nåværende og tidligere bosatte i hele landet:

* Navn
* Gateadresse
* Postnummer og poststed
* Bostedskommune
* Registreringsstatus (bosatt, død, utvandret)